මෙය නම් බලා සිටින්නට හොඳ දෙයක් නොවන බව සිහියට ගත් සියල්ලෝ ශාන්තිකර්මයක් මගින් යකින්න එළවා දැමීමට සිතූහ. සාස්තරයක් ඇසූ ඔවුන්ට කපුවා පැවසුවේ අනුත්තරා යකින්නක් වී ඇති බවත් මොවුන්ගෙන් පළිගැනීමට ඇය පැමිණ සිටින බවත් ශාන්තිකර්මයක් ඉක්මනින්ම සිදු කළ යුතු බවත්ය. ශාන්තිකර්ම, වින කැපීම්, තෙල් මැතිරිලි කොපමණ සිදු කළද යකින්න පලවා හැරීම සඳහා තොවිලයක්ද සිදු කෙරිණි. ලේ උරා බීම නිසා නාමල්ගේ සහෝදරිය එන්න එන්නම කෘෂ විය. ඇයගේ ශරීරය බලාසිටියදීම කෙට්ටු වන බව කාහටත් පෙනුණි. මවද හරිහැටි කෑමක් බීමක් නොගත්තාය. දෙදෙනාම සිටියේ බියෙනි. සාත්තරකරු හා යක්ඇදුරෝ ඒ රාත්‍රියේ නිවසට ආවෝය. නිවස අසල ඉඩම ඈත කොනක සොහොනකි. සොහොනේ මළ මිනිය සමඟ සැතපෙමින් පිල්ලි යවන මේ යක් ඇදුරෝ ගැන සත්තකින්ම අසනා දකිනා විටද අප සිතගත බියපත් කරයි.
කපුවා පැවසුවේ කවුරුන් යකින්න වී ඇති බවද?
අනුත්තරා